Željko Bebek

Želimir "Željko" Bebek (alizaliwa 16 Disemba 1945) ni mwimbaji na mwanamuziki wa Bosnia na Korasia mashuhuri zaidi kwa kuwa mwimbaji  wa bendi ya zamani ya rock ya huko Yugoslavia Bijelo Dugme kutoka 1974 hadi 1984. Pia ana kazi yenye mafanikio kama msanii wa solo.

 Miaka ya awali 
Bebek alizaliwa Sarajevo, PR Bosnia na Herzegovina, FPR Yugoslavia kwa wazazi wa Bosnia Croat Zvonimir na Katarina. Alionyesha kuvutiwa na sanaa ya muziki mapema sana, akiwaburudisha wageni waliokuwa wakifika  nyumbani kwa mama yake kwa kuwaimbia nyimbo alizosikia kwenye redio. Pia alifanya majaribio ya muziki kupitia kifaa cha harmonica, lakini aliiacha katika darasa la tatu,kwa kuwa alitaka kucheza gitaa na kuimba. Mwalimu wake, hata hivyo, aliikatisha tamaa nia yake hio na  hivyo Željko akaishia kucheza mandolin badala yake. Muda si muda akawa mchezaji bora wa mandolini wa shule hiyo na akaruhusiwa kucheza gitaa kama zawadi.

Akiwa na umri wa miaka kumi na sita, Bebek alianza kupanda na kutumbuiza jukwaani katika eneo la Eho 61. 

Shughuli iliyofuata ya muziki ya Bebek ilikuja katika bendi isiyo na jina na Šento Borovčanin na akina Redžić – Fadil na Zoran . Bebek aliendelea kucheza muziki  na bendi hio  hadi Fadil Redžić alipoondoka na kujiunga na Indexi .

 Kazi 

 Kodeksi 
Mnamo mwaka wa 1965, Eduard "Edo" Bogeljić alimwalika Bebek akiwa na umri wa miaka ishirini ajiunge na bendi ya muziki aliyoianzisha iitwayo Kodeksi ambayo pia ilimshirikisha Ismeta Dervoz katika uimbaji  akiwa  na Luciano Paganotto kwenye ngoma.

Bebek alitumia miaka kadhaa akiimba na kucheza gitaa la rhythm na bendi, akiwasaidia kuwa mashuhuri ndani ya jiji la Sarajevo. Wakati Kodeksi ikikosa mpiga gitaa la besi, Bebek alimpendekeza Goran Bregović mwenye umri wa miaka kumi na minane kujiunga nao baada ya kuona kijana huyo akicheza na Beštije mnamo 1969.

Mnamo msimu wa 1970, baada ya kutofautiana na wenzi wa bendi yake huko Italia, Bebek aliondoka Kodeksi na kurudi nyumbani kwao Sarajevo.

 Novi Kodeksi 
Muda mfupi baada ya kurejea Sarajevo, Bebek alianzisha Novi Kodeksi na mwanachama mwingine wa zamani wa Kodeksi Edo Bogeljić. Ikidhamiriwa kurudi kama asili ya kundi la Kodeksi, bendi ya Bogeljić na Bebek ilizunguka Sarajevo na mafanikio yaliyokuwa yakipungua huku ladha ya jumla ya watazamaji ikionekana kuhama; ingawa wakati fulani walivunja rekodi ya kutumbuiza kwa muda mrefu zaidi kusiko kwa kawaida wakitumia hadi masaa 32 mfululizo wakicheza jukwaani.

Mwaka mpya wa 1971 ulileta ubunifu mpya  kwani ladha ya muziki ilibadilika na kuwa na vionjo vingi vya kigeni. Mnamo Desemba 1971, Bebek alipokea notisi kutoka  Jeshi la Watu wa Yugoslavia (JNA) kuripoti kutumikia jeshi na bendi hio ya Novi Kodeksi ilicheza tamasha lao la mwisho Dom Mladih huko Sarajevo. Umri wa miaka ishirini na sita wakati huo, Bebek alioa kwa nia ya kutulia na kusitisha shughuli zake za kupata riziki kupitia kucheza muziki.

 Maisha binafsi 
Bebek alizaliwa Sarajevo, Bosnia na Herzegovina  kwa wazazi Zvonimir na Katarina. Ameoa mara tatu. Ana binti Silvija kutoka kwenye ndoa yake ya kwanza, na binti mwingine Bianca kutoka kwenye ndoa yake ya pili.

Kutoka kwenye ndoa yake ya sasa, ya tatu, na Ružica kutoka Tomislavgrad ambaye alikutana naye 1997 na kumuoa, Bebek ana mtoto wa kiume Zvonimir na binti Katarina, aliyepewa jina la baba na mama yake. 

 Diskografia 

 — akiwa na Bijelo Dugme 

 Albamu za studio 

 Kad bi bio bijelo dugme (1974)
 Šta bi dao da si na mom mjestu (1975)
 Eto! Baš hoću! (1976)
 Bitanga na princeza (1979)
 Doživjeti stotu (1980)
 Uspavanka za Radmilu M. (1983)

 Solo 

 Albamu za studio 

 Skoro da smo isti (1978)
 Mene tjera neki vrag (1984)
 Armija B (1985)
 Niko zaidi na sanja (1989)
 Pjevaj moj narode (1989)
 Karmin pjesma i rakija (1990)
 A svemir miruje (1992)
 Gori svijet ti ćeš ga ugasiti (1993)
 Puca mi u glavi (1995)
 S tobom i bez tebe (1999)
 Ošini po prašini (2000)
 Kad poljubac pomiješaš sa vinom (2012)
 Ono nešto naše (2017)
 Mali oblak ljubavi (2021)

 Marejeo 

Jamii:Watu walio hai
Jamii:Waliozaliwa 1945
Jamii:Wanamuziki wa Bosnia na Herzegovina
Jamii:Wanamuziki wa Korasia